### | | | | --- | --- | | | | | --- | | **Teknik- og Miljøudvalget** 6. april 2017 Sagsnr. 710-2017-4185 Dok.nr. 710-2017-86270 Sagsbehandler DPSVE | | 21.                 Overførsel af over-/underskud fra 2016 til 2017 (drift) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

**SAGENS INDHOLD**

Byrådet skal hvert år godkende, at institutionernes
overskud eller underskud overføres til næste år.

Overførsel af overskud/underskud mellem årene giver de budgetansvarlige
ledere mulighed for flerårig planlægning og disponering af aktiviteter.

I henhold til retningslinjerne for økonomisk
decentralisering og lønsumsstyring overføres det fulde overskud/underskud på
decentraliseringsaftalerne som udgangspunkt til næste år. Byrådet skal dog
formelt godkende overførslen, hvilket sker i form af en tillægsbevilling.

Decentraliseringsaftalerne dækker institutioner omfattet af
lønsumsstyring. Der er også tradition for at overføre overskud/underskud på en
række andre områder af hensyn til den langsigtede økonomiske planlægning.
Herudover overføres overskud/underskud vedr. igangværende projekter mv.

Opgørelsen af overskud/underskud fremgår af vedlagte bilag
’Overførsel af over-/ underskud fra 2016 til 2017 (drift)’.

**VURDERING**

Job og Økonomi foreslår, at der overføres i alt 27,081 mio.
kr. fra 2016 til 2017. Til sammenligning udgjorde den samlede overførsel 24,429
mio. kr. fra 2015 til 2016.

Inden for decentraliseringsaftalerne overføres 17,023 mio.
kr. Uden for decentraliseringsaftalerne overføres 10,058 mio. kr.

Udviklingen i det samlede overskud fordeler sig således:

|  |  |  |  |  |
| --- | --- | --- | --- | --- |
| **1.000 kr.** | **Overskud/ underskud overført fra 2015 til 2016**        **(+ = overskud)** | **Overskud/ underskud i 2016**          **(+ = overskud)** | **Forslag til overskud/ underskud, som *ikke* overføres til 2017**    **(- = overskud, der ikke overføres)** | **Forslag til overskud/ underskud, som overføres til 2017**      **(+ = overskud)** |
| Decentraliseringsaftaler | 6.223 | 10.800 | 0 | 17.023 |
| Uden for aftaler | 18.206 | -6.852 | -1.296 | 10.058 |
| **I alt** | **24.429** | **3.948** | **-1.296** | **27.081** |

På langt de fleste områder overføres det fulde
overskud/underskud. På enkelte områder er det dog kun en del af overskuddet,
der overføres til 2017, idet der ikke er behov for at overføre hele beløbet.

**Inden for decentraliseringsaftaler**

Inden for decentraliseringsaftalerne blev der overført et
overskud på 6,2 mio. kr. fra 2015 til 2016. Der er i 2016 opsparet yderligere
10,8 mio. kr. på decentraliseringsaftalerne. Det foreslås, at det akkumulerede
overskud på 17,0 mio. kr. overføres til 2016.

Det akkumulerede underskud på decentraliseringsaftalerne på
folkeskoleområdet udgør 5,8 mio. kr. Til sammenligning udgjorde det tilsvarende
underskud 6,4 mio. kr. fra 2015 til 2016. Der er udarbejdet handleplaner på 3
skoler med stort merforbrug med henblik på afvikling af underskuddet inden for
en 3-årig periode. Herudover er der et overskud på 6 mio. kr. på folkeskolernes
fælleskonto blandt andet til udskudte kompetenceudviklingsaktiviteter. På det
samlede folkeskoleområde blev der overført et underskud på 3,3 mio. kr. til
2016. I 2016 har der været et mindreforbrug på 3,5 mio. kr. Det akkumulerede
overskud, der overføres til 2017, udgør 184.000 kr.

Institutionerne på dagtilbudsområdet overførte et overskud
på 139.000 kr. til 2016. Overskuddet er forøget med 1 mio. kr. i 2016, så der
på dagtilbudsområdet overføres et samlet overskud på 1,1 mio. kr. til 2017.

Institutionerne på ældreområdet overførte et overskud på
1,8 mio. kr. til 2016. Der er i 2016 opsparet yderligere 0,7 mio. kr., så der
samlet set overføres 2,6 mio. kr. til 2017.

Institutionerne på handicap- og psykiatriområdet overførte
et underskud på 1,5 mio. kr. til 2016. Der er i 2016 et mindreforbrug på 1,3
mio. kr., så der samlet set overføres et underskud på 243.000 kr. til 2017.

På administrationens decentraliseringsaftale blev der
overført et overskud på 4,5 mio. kr. fra 2015 til 2016. Der er i 2016 en
yderligere opsparing på 3,6 mio. kr. Den øgede opsparing skyldes bl.a.
indtægter i 2016 fra projekter på arbejdsmarkedsområdet med ekstern
finansiering, hvor udgifterne er afholdt i tidligere år. Herudover har der i en
periode været vakante stillinger i Teknik og Kultur samt Social og Sundhed. Den
akkumulerede opsparing udgør 8,1 mio. kr. svarende til 3,35%.

Ifølge retningslinjerne for
økonomisk decentralisering må institutionerne højst overføre et overskud på 10
% fra år til år. I 2016 er der 8 institutioner, der ligger over denne grænse.
Job og Økonomi foreslår, at det fulde overskud overføres til 2017. Direktionen
skal godkende en plan for anvendelsen af overskuddet.

Tilsvarende må institutionerne
højst overføre et underskud på 5 % til næste år. I 2016 er der 3 institutioner
(skoler), der har et større underskud. Job og Økonomi foreslår, at det fulde underskud
overføres til 2017. Direktionen skal godkende en plan for afvikling af
underskuddet.

**Uden for decentraliseringsaftaler**

Uden for decentraliseringsaftalerne vedrører en stor del af
det akkumulerede overskud overførte midler fra tidligere år. Til 2016 blev der
overført i alt 18,2 mio. kr. uden for decentraliseringsaftalerne. I 2016 har
været et forbrug af opsparede midler på 6,9 mio. kr. Den samlede opsparing
udgør dermed 11,4 mio. kr. Heraf foreslår Job og Økonomi, at der overføres 10,1
mio. kr. til 2017, mens 1,3 mio. kr. tilføres kassebeholdningen, hvilket
fremgår af noterne i det vedlagte bilag.

Inden for Økonomiudvalgets område overføres overskud fra
tidligere år til bl.a. tværgående kompetenceudviklingstiltag som f.eks.
DOL-uddannelsen samt til erhvervsfremme.

Vedrørende den vidtgående specialundervisning blev der
overført et underskud på 3,2 mio. kr. til 2016. I 2016 har der været et
yderligere merforbrug på 4,5 mio. kr., så det samlede akkumulerede merforbrug
udgør 7,6 mio. kr. Børne- og Skoleudvalget vedtog 7. november 2016 en
handleplan for økonomisk genopretning mv. på området. Heri indgår blandt andet
en ændret budgettildelingsmodel, der skal øge den økonomiske styrbarhed,
styrkelse af visitation og revisitation samt tiltag for en øget egenforsyning
af specialundervisningspladser. Det indgår endvidere, at det akkumulerede
underskud afvikles over tre år fra 2017 via reduktioner såvel centralt som
decentralt. Skolernes bidrag til denne afvikling udgør 3 mio. kr. over den
treårige periode.

**ØKONOMI**

De økonomiske konsekvenser inden for hvert udvalgs område
er vist i nedenstående tabeller:

Overførsel inden for decentraliseringsaftaler fra 2015-2016
og 2016-2017:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2015**  **til 2016** | **Overførsel fra 2016**  **til 2017** |
| Børne- og Skoleudvalget | -2.029 | 2.551 |
| Social- og Sundhedsudvalget | 1.891 | 4.482 |
| Økonomiudvalget | 4.519 | 8.085 |
| Teknik- og Miljøudvalget | 249 | -259 |
| Arbejdsmarkedsudvalget | 751 | 698 |
| Kultur- og Fritidsudvalget | 842 | 1.466 |
| **I alt** | **6.223** | **17.023** |

Overførsel uden for decentraliseringsaftaler fra 2015-2016
og 2016-2017:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2015**  **til 2016** | **Overførsel fra 2016**  **til 2017** |
| Børne- og Skoleudvalget | -1.581 | -6.768 |
| Social- og Sundhedsudvalget | 1.611 | 3.775 |
| Økonomiudvalget | 9.786 | 9.275 |
| Teknik- og Miljøudvalget | 4.666 | 527 |
| Kultur- og Fritidsudvalget | 3.215 | 2.789 |
| Beredskab | 509 | 460 |
| **I alt** | **18.206** | **10.058** |

I budgettet for 2016 er der afsat 10 mio. kr. til forbrug af
opsparede midler på områder med overførselsadgang mellem årene. Det afsatte
budget er ikke anvendt og indgår dermed som mindreforbrug i [adresse]
samlede regnskabsresultat for 2016. Hertil kommer en yderligere opsparing på
3,9 mio. kr. i 2016. Samlet set udgør resultatet på områder med
overførselsadgang mellem årene 13,9 mio. kr. af mindreforbruget på
serviceudgifter i 2016-regnskabet.

**INDSTILLING**

Direktøren for Job og Økonomi indstiller til Byrådet:

1. At Byrådet godkender, at der
vedrørende decentraliseringsaftalerne overføres i alt 17,023 mio. kr. til
budget 2017 jf. vedlagte bilag.

2. At Byrådet godkender, at der uden for decentraliseringsaftalerne
overføres i alt 10,058 mio. til budget 2017 jf. vedlagte bilag.

3. At Byrådet giver en tillægsbevilling på i alt 27,081 mio. kr. i 2017.

4. At tillægsbevillingen finansieres af kassebeholdningen.

**BESLUTNING**

**Bilag**

|  |  |
| --- | --- |
| Overførsel af over-/underskud fra 2016 til 2017 (drift) | 710-2017-28289 |